Καιρομπογιές | Ανορθογραφίες\nPosted By: Χρήστος Άλφαon: 21 Οκτωβρίου, 2014 In: Παραμύθια, Χρήστος Άλφα3 Comments\nΣεργιανάς σαν μια κουκκίδα στον χρόνο. Και να σου τα καλοκαίρια και να σου οι χειμώνες. Όλα σαν μια πολύ καλά τυλιγμένη καλούμπα, γεμάτη μπλεγμένες χρωματιστές κλωστές. Χρωματιστές σαν τις καιρομπογιες, μπλεγμένες σαν τις ζωγραφιές που σου άρεσε τόσο να κάνεις. Ένα καλοκαιρινό σύννεφο, μια βραδινή πορεία σαν τα αστέρια, μια βροχή εκεί στα μέσα του Αυγούστου, να ξεθυμαίνει την πυρωμένη γη, να ξεδιψάει την στέρφα νιότη.\nΚαιρομπογιές λένε τα παιδιά σωστά πριν αλλάξουν, πριν τους διορθώσουν τα χρόνια που τους προφταίνουν. Καλά τις λένε, γιατί αυτό που κάνουν τελικά, είναι να δίνουν χρώμα και να αλλάζουν τους καιρούς. Ο Καιρός, γέννημα της μεγάλης ένωσης του Ήλιου με έναν λεπτοδείκτη, γεννήθηκε θαρρείς, για να μπορεί να ελέγχει τον καιρό και τον χρόνο. Γι’ αυτό έγιναν χρόνια οι καιροί και οι καιροί μας χιόνια.\nΤα παιδιά, ξεκινάνε πάντα με ένα προβάδισμα μερικών χρόνων, όμως ο χρόνος, τρέχει πιο γρήγορα από αυτά και επιταχύνει μέχρι να τους φτάσει. Άλλες φορές αργεί να τους πιάσει και λαχανιάζει, ενώ άλλες τους μαγκώνει πριν καλά καλά μάθουν να τρέχουν. Εκείνη την στιγμή λοιπόν, που ακουμπιούνται στην αρένα και τρέχουν δίπλα δίπλα, η καιρομπογιά γίνεται κηρομπογιά. Αλλάζει όνομα, αλλάζει νόημα, αλλάζει χρώματα.\nΜετά την κηρομπογιά, ο χρόνος πορεύεται μαζί τους για πολλά χρόνια, μέχρι να αποφασίσει ότι πρέπει να ξεχρεώσουν το αρχικό προβάδισμα που τους είχε κεράσει, και να περάσει μπροστά. Το πόσο θα κάτσει πλάι τους, εξαρτάται από το πόσο καλά περνάει μαζί τους όταν είναι εκεί. Όταν αρχίσει να μην περνάει καλά, τότε είναι που φεύγει μπροστά, αλλάζουν οι ρόλοι και αρχίζουν να τον κυνηγάνε αυτοί.\nΘυμάμαι τα καλοκαίρια μου μύριζαν οινόπνευμα και τσιγάρο. Και να σου το λιγόστεμα στις ώρες, και να σου το κατσάδιασμα στις βάρκες. Όλα ντοπαρισμένα σαν μια αυθόρμητη εφηβική ορμή. Και να σου οι ιδρώτες και να σου οι ενώσεις, να αυγατίζουν τις συνιστώσες μου σαν μία μεγάλη πυροτεχνουργική λάμψη.\nΘυμάμαι τα καλοκαίρια μου μύριζαν θάλασσα και βρεγμένο χώμα. Και να σου τα φεγγάρια και να σου τα πετάγματα. Όλα καλοφτιαγμένα όνειρα σαν μια αυθόρμητη παιδική φυγή. Και να σου τα χαμόγελα και να σου οι διαπιστώσεις, να αυγατίζουν τις συνιστώσες μου σαν μία μεγάλη πυροτεχνουργική λάμψη.\nΜα τράπουλα μοιρασμένη στα τέσσερα, διο μαύρα και διο κόκκινα τα φύλλα μου, απλωμένα στις τέσσερις άκρες, για την άχαρη επιμονή της χαρτοπαιξίας. Άχαρη γιατί τινάζει από πάνω της τους κανόνες, επίμονη γιατί σου δίνει την αίσθηση ότι δεν θα σταματήσει ποτέ. Και να σου τα παιχνίδια, και να σου οι μπογιές, και να σου οι καιροί.\n23 Οκτωβρίου, 2014 at 10:36 μμ\nArxizo kai berdevomai…eprepe na vgo apo to fb gia na ektimiso pola pragmata pou eixa ksexasei kai,mesa se ola na diavazo me poli prosoxi ta toso omorfa pou grafeis..na eisai panda kala einai poli omorfo.\nA kai den miazeis se kanena tora boro ta se ksexorizo.\n23 Οκτωβρίου, 2014 at 10:55 μμ\nνα σου πω, τώρα όμως έχω μάθει να σε ξεχωρίζω και εγώ 😉 οπότε το όνομα δεν χρειάζεται να το γράφεις πια 🙂 .. πολλά πολλά φιλιά γελαστή μου!\n24 Οκτωβρίου, 2014 at 11:44 πμ\nOti pio omorfo mou exoun pei…Efxaristo omorfe mou!!!\nTime limit is exhausted. Please reload CAPTCHA. − ένα = 0\n02 Σεπτεμβρίου, 2014\n13 Μαρτίου, 2013\nΣε λυπάμαι ..\nΗ Αναστόμωση του ναύτη\n02 Νοεμβρίου, 2013\n09 Νοεμβρίου, 2012


Πρόεδρος Ελλήνων παραγωγών: «Δεν μπορείς να ξεφτιλίζεις έναν άνθρωπο με πρόσχημα καλλιτεχνικούς σκοπούς» - News Dot\nΑρχική ΠΟΛΙΤΙΣΜΟΣ Πρόεδρος Ελλήνων παραγωγών: «Δεν μπορείς να ξεφτιλίζεις έναν άνθρωπο με πρόσχημα καλλιτεχνικούς...\nΠρόεδρος Ελλήνων παραγωγών: «Δεν μπορείς να ξεφτιλίζεις έναν άνθρωπο με πρόσχημα καλλιτεχνικούς σκοπούς»\nΟ πρόεδρος της ένωσης θεατρικών παραγωγών, κ. Διονύσης Παναγιωτάκης, μίλησε σήμερα στην εκπομπή Dot σχετικά με όσα αποκαλύπτονται τις τελευταίες ημέρες για τον χώρο του θεάτρου, μετά τις δεκάδες καταγγελίες για σεξουαλική παρενόχληση και σωματική-λεκτική βία.\n«Δεν το περίμενα αυτό που έγινε. Πάρα πολλά από αυτά που καταγγέλθηκαν τα ξέρουμε όλοι που ασχολούμαστε με αυτή τη δουλειά, εγώ είμαι από 18 χρονών παιδί, αλλά όταν δεν έχουν συμβεί σε εμάς ή σε δική μας δουλειά δεν σου αφήνει το ελεύθερο να το επικοινωνήσεις. Από εκεί και πέρα λες δεν μου πέφτει λόγος. Γνώριζα κάποιες ιστορίες.\nΠροσπαθούσα να μην συνεργάζομαι με αυτούς τους ηθοποιούς. Από εκεί και πέρα είναι πολύ σημαντικοί καλλιτέχνες. Υπάρχει ένα όριο απέναντι στον καλλιτέχνη, το έργο που δημιουργεί και τις συνθήκες που μπορεί να δημιουργεί το έργο του. Το ξέσπασμα αυτών των γυναικών έγινε με τον κορωνοϊό. Η πανδημία βοήθησε στο να σπάσει το απόστημα. Μετά από αυτή τη συνθήκη θα δημιουργηθεί μια νέα συνθήκη», ανέφερε ο κ. Παναγιωτάκης.\nΜε τη δικαιολογία του καλλιτέχνη γίνονται εξωφρενικά πράγματα\n«Όλοι έχουμε ευθύνη. Οι παραγωγοί έχουμε ευθύνη γιατί αυτά τα πράγματα γίνονται στους χώρους μας. Επειδή είσαι δημόσιο πρόσωπο πρέπει να είσαι λίγο πιο υπεύθυνος. Δεν γίνεται να συμπεριφέρεσαι σε εργαζόμενους με τρόπο που δεν θέλεις να σου φέρονται. Εμείς οι παραγωγοί έχουμε ευθύνη να επιβάλλουμε τον πολιτισμό στους χώρους εργασίας. Με τη δικαιολογία του καλλιτέχνη γίνονται εξωφρενικά πράγματα. Δηλαδή αν δεν σε πλακώσω στο ξύλο δεν μπορώ να σκηνοθετήσω», προσέθεσε.\nΔεν μπορείς να ξεφτιλίζεις έναν άνθρωπο με πρόσχημα καλλιτεχνικούς σκοπούς\n«Υπάρχουν πολλά περιστατικά που δεν ξέρουμε. Νιώθω λίγο ένοχος γιατί ήξερα και ίσως δεν είχα το θάρρος να μιλήσω. Νιώθω μια χαρά που θα τακτοποιηθεί ο χώρος και θα γίνει κι ένας κώδικας δεοντολογίας και τον έχουμε προτείνει και εμείς να θεσπιστεί ως Ένωση Θεατρικών Παραγωγών. Δεν μπορείς να ξεφτιλίζεις έναν άνθρωπο με πρόσχημα καλλιτεχνικούς σκοπούς. Δεν περίμενα αυτό το τσουνάμι. Πίστευα ότι θα αυτά θα συνέχιζαν να γίνονται.\nΈχω συνεργαστεί στο παρελθόν με κάποιους από όσους καταγγέλλονται. Με αυτούς που ήξερα ακριβώς απέφευγα να συνεργαστώ. Εκεί που γινόντουσαν αυτά έχει ευθύνη και ο παραγωγός. Η επόμενη μέρα θα είναι καλύτερη για το θέατρο. Αυτοί οι άνθρωποι θα απομονωθούν. Οφείλουμε και το ΣΕΗ και εμείς οι παραγωγοί να δώσουμε τη δύναμη στα θύματα να μιλήσουν», επεσήμανε μεταξύ άλλων ο πρόεδρος της ένωσης Ελλήνων θεατρικών παραγωγών.\nΠροηγούμενο άρθροΜικρή «ανάσα» για την Ιταλία-Σημαντική μείωση των θανάτων λόγω κορωνοϊού\nΕπόμενο άρθροΜεικτό κλιμάκιο ΕΛΑΣ-ΠΣ διερευνά τα αίτια της πυρκαγιάς στο ΚΥΤ στον Ασπρόπυργο


Ευκαιρίες κατάρτισης για 61.800 ατόμων παρέχει η ΑΝΑΔ\nΕυκαιρίες κατάρτισης για 61.800 ατόμων παρέχει η Αρχή Ανάπτυξης Ανθρώπινου Δυναμικού Κύπρου (ΑνΑΔ) που ενέκρινε τα Πολυεπιχειρησιακά Προγράμματα Κατάρτισης που θα εφαρμοστούν από Κέντρα Επαγγελματικής Κατάρτισης (ΚΕΚ) μέσα στο Β΄ Εξάμηνο 2021 με δαπάνη 19,1 εκ. ευρώ.\nΣύμφωνα με ανακοίνωση, τα προγράμματα, τα οποία καλύπτουν θέματα που καθορίζονται από την ΑνΑΔ μετά από επαφές με ενδιαφερόμενους φορείς, στοχεύουν στην κατάρτιση και αναβάθμιση του ανθρώπινου δυναμικού του τόπου, συμβάλλοντας στη βελτίωση της παραγωγικότητας, ενίσχυση της ανταγωνιστικότητας και ανάπτυξη της ανθεκτικότητας των επιχειρήσεων.\nΤα θέματα αφορούν όλους τους τομείς της οικονομίας και όλες τις κατηγορίες επαγγελμάτων. Μεταξύ άλλων, καλύπτονται θέματα όπως αποτελεσματική διεύθυνση επιχειρήσεων, νέες τεχνολογίες και καινοτομίες, πράσινες και γαλάζιες δεξιότητες, ανανεώσιμες πηγές ενέργειας, εξοικονόμηση ενέργειας, ασφάλεια και υγεία στην εργασία, επιχειρησιακή συνέχεια, εκπαίδευση εκπαιδευτών, ψηφιακές δεξιότητες και εξειδικευμένες δεξιότητες σε διάφορα επαγγέλματα.\nΗ εφαρμογή των προγραμμάτων κατάρτισης, σημειώνεται, ότι γίνεται μόνο από πιστοποιημένα από την ΑνΑΔ Κέντρα Επαγγελματικής Κατάρτισης (ΚΕΚ), σε πιστοποιημένες Δομές Επαγγελματικής Κατάρτισης (ΔΕΚ) και με πιστοποιημένους Εκπαιδευτές Επαγγελματικής Κατάρτισης (ΕΕΚ).\nΤα προγράμματα εφαρμόζονται στο πλαίσιο της πολιτικής της ΑνΑΔ για παροχή κινήτρων σε εργοδότες με σκοπό τη συνεχή κατάρτιση των εργοδοτουμένων τους για κάλυψη αναγκών των επιχειρήσεων/οργανισμών τους.\nΠρόσθετα, στα προγράμματα αυτά συμμετέχουν και άνεργοι εγγεγραμμένοι στα Γραφεία Εργασίας της Δημόσιας Υπηρεσίας Απασχόλησης, με στόχο την ένταξή τους στην απασχόληση μέσω της αναβάθμισης των γνώσεων και δεξιοτήτων τους.\nΕγκρίθηκαν 1.534 προδιαγραφές για εφαρμογή 2.078 προγραμμάτων κατάρτισης με τη συμμετοχή 58.000 ατόμων με συνολική δαπάνη €16,3εκ.\nΣτόχος των προγραμμάτων αυτών είναι η ικανοποίηση των αναγκών κατάρτισης των επιχειρήσεων/οργανισμών και των εργοδοτουμένων τους, κυρίως του διευθυντικού και επιστημονικού προσωπικού, σε εξειδικευμένα ή καινοτομικά θέματα που αποτελούν σημαντικές προτεραιότητες για την οικονομία του τόπου.\nΣτα προγράμματα αυτά αξιοποιούνται εκπαιδευτές με ευρεία πείρα και περιλαμβάνουν τόσο ιδρυματικό όσο και ενδοεπιχειρησιακό μέρος. Εγκρίθηκαν 57 προγράμματα για συμμετοχή 1.600 ατόμων με συνολική δαπάνη €2,5εκ.\nΣτόχος, αναφέρεται, είναι η παροχή κινήτρων σε Σωματεία και Συνδικαλιστικές Οργανώσεις για να συμμετέχουν με στελέχη τους σε προγράμματα κατάρτισης που οργανώνονται από Κέντρα Συνδικαλιστικής Κατάρτισης, σε θέματα που σχετίζονται με τη συνδικαλιστική τους ιδιότητα. Εγκρίθηκαν 32 προδιαγραφές για εφαρμογή 80 προγραμμάτων κατάρτισης με τη συμμετοχή 2.200 ατόμων με συνολική δαπάνη €0,3 εκ.


5 ηθοποιοί μας απαντούν σε 4 ερωτήσεις για το θέατρο | Jenny.gr\n5 ηθοποιοί μας απαντούν σε 4 ερωτήσεις για το θέατρο\nΚάθε θεατρική παράσταση είναι ένα ταξίδι στο βίωμα, μια εμπειρία που κοινό και θεατές μοιράζονται. Με αφορμή λοιπόν την Παγκόσμια Ημέρα Θεάτρου ήρθαμε σε επαφή με 4 πετυχημένους και αγαπητούς ηθοποιούς, οι οποίοι μας έδωσαν τη δική τους ερμηνεία για τη σημασία του θεάτρου αλλά και τη θέση που έχει στη σύγχρονη ελληνική πραγματικότητα. Δείτε λοιπόν τι μας είπαν...\nΟ Πυγμαλίων Δαδακαρίδης που τον απολαμβάνουμε για δεύτερη χρονιά στη σειρά του Μega "Με τα παντελόνια κάτω" αλλά και στη θεατρική παράσταση "Κατάδικός μου" στο θέατρο Διάνα, μας απαντά:\nΘέατρο είναι ...\nΤι σας συναρπάζει στο θέατρο ως «θεατής» και τι ως «ηθοποιός»;\nΩς θεατής θα έλεγα πώς βλέπω το θέατρο με μια πιο παιδική ματιά, με μια αθωότητα. Είναι ένας μαγικός κόσμος όπου μπορώ και συνυπάρχω με ήρωες, βιώνω γεγονότα και καταστάσεις από μια άλλη εποχή στο εδώ και τώρα.\nΗ ματιά αυτή είναι κοινή και από την σκοπιά του ηθοποιού μόνο που εδώ γίνεται λόγος και για την ευθύνη που έχω απέναντι στο θεατή.\nΑγαπημένο κλασσικό έργο...\nΟ «Καλιγούλας», του Αλμπέρ Καμύ.\nΗ θέση του θεάτρου στην σύγχρονη Ελληνική πραγματικότητα.\nΘα το παραλλήλιζα με το θεατρικό έργο του Μπρεχτ «Μάνα Κουράγιο». Μπορεί η σύγκριση αυτή να είναι λίγο έντονη ή να ακούγεται άδικη για τους συντελεστές του θεάτρου, ηθοποιούς, σκηνοθέτες, θεατρικούς παραγωγούς κτλ αλλά ήθελα με κάποιο τρόπο να παρουσιάσω τη δυσκολία που βιώνουμε όλοι στο σήμερα λόγω οικονομικής κρίσης. Παρόλα αυτά γίνεται προσπάθεια και ανεβαίνουν παραστάσεις πολύ δημιουργικές, με εξαιρετικό ενδιαφέρον και από σκηνοθετική πλευρά, πρωτοποριακές και ευφάνταστες. Αλλά, παραμένει ένα άλυτο αλλά που θα έκανε τα πράγματα και τη θέση του θεάτρου στη σύγχρονη Ελλάδα ακόμη καλύτερη. Γιατί το δυναμικό υπάρχει.\nΗ Νάντια Κοντογεώργη, που έχει κλέψει τις εντυπώσεις ως Βίβιαν στην τηλεοπτική σειρά του Mega "Κάτω Παρτάλι" και συμμετέχει στη θεατρική παράσταση "Πράματα και θάματα" στο Μικρό Παλλάς, απαντά:\nΤι σας συναρπάζει στο θέατρο ως "θεατής" και τι ως "ηθοποιός";\nΑναζητώ τη συναισθηματική και αισθητική συγκίνηση προσπαθώ να ξεχνάω την ιδιότητα της ηθοποιού όταν είμαι θεατής.\nΤο αγαπημένο σας "κλασσικό έργο";\nΑγαπώ πολλά, δεν μπορώ να ξεχωρίσω κάποιο.\nΗ Φαίδρα Δρούκα, που την απολαμβάνουμε στην τηλεοπτική σειρά του Μega "Το Σπίτι της Έμμας", μας απαντά:\nΜαγεία, φως, κάτι που γεννιέται, ζωντανό, εκτόνωση, άφημα, παιχνίδι.\nΩς ηθοποιός με συναρπάζει η προετοιμασία, οι χημείες με τους συναδέλφους και οι αισθήσεις που γίνονται πολύ δυνατές. Σε μία πρόβα βλέπεις την αλληλεπίδραση με τους άλλους και το παιχνίδι. Ποτέ δεν ξέρεις αυτό που θα αναδυθεί μέχρι να γίνει η πρόβα.\nΝα σημειωθεί πως είμαι μία πολύ καλή θεατής, γιατί αφήνομαι. Αφήνομαι στο ταξίδι και περιμένω να με πάνε. Μ' αρέσει να συμμετέχω. Μ' αρέσει να παραμυθιάζομαι εν γνώση μου φυσικά. Νομίζω πώς αυτό είναι που με συναρπάζει πιο πολύ ως θεατής.\nΤο αγαπημένο σας «κλασσικό έργο»;\nΟ "γυάλινος κόσμος" του Τενεσί Ουίλιαμς.\nΘα μπορούσε να είναι και καλύτερη. Απ΄την άλλη όμως είναι άδικο να εστιάσουμε σ΄αυτό μόνο, γιατί γίνονται τα τελευταία χρόνια πολλές αξιόλογες παραστάσεις και προσπάθειες. Επίσης, με χαροποιεί ότι έχει αλλάξει και η νοοτροπία του κόσμου απέναντι στο θέατρο. Σε μια εποχή που υπάρχει οικονομική κρίση τα θέατρα γεμίζουν και γεμίζουν από νέο κόσμο. Κάποτε το θέατρο ήταν πολυτέλεια ή είχε ένα πολύ μικρό κοινό. Αυτό όμως έχει αλλάξει κι όλο και πιο νέοι άνθρωποι επιλέγουν το θέατρο ως έξοδο. Γίνεται το θέατρο πια μια προσιτή διασκέδαση. Ωστόσο, υπάρχει και κάτι που δεν μ΄αρέσει. Βλέπω πολλές φορές ότι το θέατρο δεν σέβεται το θεατή πλασάροντας του πολλές φόρες ανούσια πράγματα. Αλλά και ο θεατής πολλές φορές δεν σέβεται το θέατρο παρακολουθώντας μια παράσταση σαν να βλέπει τηλεόραση. Το σημείο αυτό μοιάζει να θέλει δουλίτσα ακόμα για να βρεθεί η ισορροπία ανάμεσά τους.\nΗ Ιζαμπέλα Κογεβίνα, η οποία πρωταγωνιστεί στην τηλεοπτική σειρά του Μega "Με τα παντελόνια κάτω", απαντά:\nΩς θεατής με συναρπάζει κάτι που μπορώ σχεδόν να ακουμπήσω. Να μπορεί να με ταξιδέψει τόσο μακριά. Ως ηθοποιός τώρα...το συναίσθημα της ολοκλήρωσης που νιώθεις μετά από μια γεμάτη παράσταση.\nΈντα Γκάμπλερ, του Ίψεν.\nΚαταλυτική τόσο σήμερα όσο και παλιότερα.\nΟ Κωνσταντίνος Μαρκουλάκης ο όποιος πρωταγωνιστεί και σκηνοθετεί στη θεατρική παράσταση ο "Πουπουλένιος" στο θέατρο Αθηνών, μια παράσταση με εκπληκτικές ερμηνείες και αν δεν την έχετε δει ακόμα σπεύσετε να την δείτε, μας απαντά:\nΤρόπος να ζεις, τρόπος να μαθαίνεις τον εαυτό σου και τον κόσμο.\nΤι σας συναρπάζει στο θέατρο ως «θεατής» και τι ως «ηθοποιός»;Τι σας συναρπάζει στο θέατρο ως «θεατής» και τι ως «ηθοποιός»;\nΒλέπω τη ζωή συμπυκνωμένη, μακριά από τα ασήμαντο, την ανθρώπινη περιπέτεια, που με βοηθά στη δική μου τη ζωή. Επί σκηνής, ακόμα πιο πολύ.\nΑγαπημένο κλασσικό έργο…\nΟ Άμλετ, που τον μελέτησα και τον αγάπησα στο σχολείο, στ’ αγγλικά, και τον ερμήνευσα το 2004 σε σκηνοθεσία Μιχάλη Κακογιάννη, στο Εθνικό Θέατρο.\nΈχουμε πολύ καλό θέατρο, σε όλες τις φόρμες και τα είδη, από τα λίγα που δεν υπολειπόμαστε από τις άλλες Ευρωπαϊκές χώρες.


20 Απριλίου 2017 20 Απριλίου 2017 295 Views zvdia, ερωτικό ωροσκοπιο, ζώδια, μελλον, προβλέψεις εβδομάδας\nΤώρα που ξέφυγαν τα ζώδια από τις όποιες υπερβολές του Πάσχα, είναι και η ώρα που θα πρέπει να ξαναβρούν τους καθημερινούς του ρυθμούς. Οι πορείες του ανάδρομου Δία και Πλούτωνα, πιθανόν και να φανερώσουν ξεχωριστά άτομα από το παρελθόν, ίσως και να αναδείξουν μεγάλους έρωτες.\nΚριός: Εσείς με τον αυστηρό σας κυβερνήτη τον Άρη, μέσα στους αεράτους Διδύμους, θα γίνετε το απόλυτο σημείο της ερωτικής προσοχής, του κοινωνικού και φιλικού σας κύκλου. Ετοιμαστείτε για εξομολογήσεις, προσεγγίσεις και οτιδήποτε άλλο σχετίζεται με την αισθηματική σας ζωή.\nΤαύρος: Εσείς είσαστε οι καλύτεροι. Με τον Ήλιο πάνω στο ζώδιο σας, έχετε πολλά να περιμένετε αυτό το Σαβ/Κο. Οι χωρισμένοι, που κάνουν τις αληθινές τους προσπάθειες για επαναπροσέγγιση, θα το καταφέρουν. Κάποιοι ίσως και να σκεφτούν τον γάμο ή κάποιας άλλη μορφής δέσμευση. Το χρήμα και η εργασία θα σας υποστηρίξουν.\nΔίδυμοι: Με τον Άρη μέσα στον ζωδιακό σας οίκο, είσαστε σε μια υπερκινητικότητα και νευρικότητα. Προσέχετε μην πείτε ή κάνετε κάτι περισσότερο. Οι μέρες θέλουν εγκράτεια και απόλυτη λογική. Μπορεί να υπάρχουνε ερωτικές εκκρεμότητες, αλλά μην το βάζετε κάτω. Αυτό που θέλετε, και όπως ακριβώς το θέλετε, θα το πετύχετε.\nΚαρκίνος: Κλείστε τα αυτιά σας, σε όλα αυτά που σας λένε οι γύρω, για την σχέση κα τον άνθρωπο σας. Εσείς είστε αυτοί που ξέρετε καλύτερα, τι πρέπει να βελτιώσετε. Όσοι έχουν τσακωθεί είναι πιθανόν, μέσα σε αυτό το επόμενο 2ήμερο να βρουν και πάλι την κοινή του συνισταμένη.\nΛέων: Αν έχετε κάποιες απορίες για την παρούσα φάση της σχέσης σας, καλό θα ήταν άμεσα, να το συζητήσετε με τον άνθρωπο σας που δείχνει, ότι έχει όλη την καλή διάθεση να σας λύσει τις ανασφάλειες. Αυτοί που έχουν μείνει μόνοι, πολύ καιρό, μέσα στις ερχόμενες ημέρες, θα έχουν μια ξαφνική ερωτική είδηση.\nΠαρθένος : Είστε οι ευνοημένοι των άστρων, αυτό το διάστημα και αυτό σημαίνει ότι μπορείτε να λύσετε τις όποιες δύσκολες καταστάσεις μέσα σε σχέσεις και συνεργασίες. Πολλά και τα άτομα, που σας αγαπούν και θα σας πλησιάσουν. Αυτό θα προκαλέσει ποικίλες εκπλήξεις στους ελεύθερους.\nΖυγός: Το να κάνετε κινήσεις εντυπωσιασμού, δεν θα σας βγάλει πουθενά. Αποφύγετε τις περίεργες επικοινωνίες, τα γνωστά λημέρια και οτιδήποτε άλλο, σας κάνει δεδομένους προς το άτομο που σας ενδιαφέρει. Όποιος σας αγαπά, θα βρει τους σωστούς τρόπους να σας πλησιάσει και να σας κερδίσει.\nΣκορπιός: Αυτό το Σαββατοκύριακο θα έχει από όλα. Αυτό σημαίνει πολλές ερωτικές έριδες που θα πέσουν στην αντίληψη σας. Κρούσεις ιδιαίτερες από άτομα του εργασιακού σας περιβάλλοντος. Μην αποκλείσετε και την εκδοχή, κάποιας ανέλπιστης επικοινωνίας – συνάντησης, με κάποιον από το παρελθόν σας.\nΤοξότης: Εσείς, τρώτε τα νύχια σας, από την αγωνία που έχετε για την εξέλιξη της ερωτικής σας σχέσης. Αυτό είναι λάθος, καθώς την άλλη μισή ευθύνη για αυτό που σας συμβαίνει, την έχει ο άνθρωπος σας. Μην κάνετε κάτι διαφορετικό από ότι συνήθως αυτό το Σ/Κ. Αφήστε τους άλλους, να σας πλησιάσουν.\nΑιγόκερως: Τα λόγια που σας έχει πει ο άνθρωπος σας, είναι αντιφατικά. Αυτό το ‘ναι μεν αλλά’, δεν είναι αποδεκτό, από το ζώδιο σας. Θα σας δοθούν οι σχετικές πρακτικές ευκαιρίες, για να μιλήσετε και να ξεκαθαρίσετε αλήθειες και προθέσεις. Μην ανακατέψετε σε όλο αυτό, κανέναν, και ειδικά το παρελθόν σας.\nΥδροχόος: Ένα πολύ καλό 2ήμερο, που θα σας βοηθήσει να έρθετε πιο κοντά με τον άνθρωπο σας. Αυτό που έχει πια σημασία, είναι να μιλήσετε πιο ανοιχτά και να λύσετε, όλες αυτές τις συσσωρευμένες παρεξηγήσεις, που έχουν φυτρώσει στο μεταξύ σας, τις τελευταίες εβδομάδες.\nΙχθείς: Η αγάπη έχει την δική σας εικόνα. Αυτό είναι και κάτι που θα το βιώσετε, μέσα από την φροντίδα και τα εξωστρεφή συναισθήματα, που θα σας έρθουν, από τον άνθρωπο σας. Όλα έχουν την λύση τους, και ειδικά για αυτούς, που έχουν αποφασίσει, να ξεφύγουν από τα παλιά. Όλος ο καινούργιος μήνας, θα σας δώσει ευκαιρίες για να ισορροπήσετε και την οικονομική σας ζωή.\n← Τσιγγάνικη Χαρτομαντεία – Προβλέψεις Παρασκευή 21/04\n24 ώρες προβλέψεις EXPRESS – Παρασκευή 21/04 →\n30 Οκτωβρίου 2017 Δεν επιτρέπεται σχολιασμός στο Ερωτική Αστρολογία – Νοέμβριος ’17\nVisitors online – 6426:\nguests – 3411


gamostavros: Η τελευταία πρώτη!\nΑνώνυμος 13 Μαρτίου 2010 - 5:37 π.μ.\nΚατ'αρχήν εισαι αδικος με εναν πατριωτικο κομμα της βουλης , τη στιγμη που ολα τ'αλλα ειναι για τον πουτσο.Του ΛΑΟΣ οι βουλευτες ειναι πολλοι για σενα και της μπουρδελοαριστερας, αμελητεα ποσοτης,και δεν ασχολεισαι μ'αυτους οταν ειναι πολλοι περισσοτεροι.Καλες οι διαμαρτυριες στους δρομους,αλλα τι παραπανω θα προσφερανε?Η αριστερα προχθες τους εβγαλε στουςδρομους,και συγχρονως τους τη φοραγε στη βουλη κανονικα.Εχεις πει να φυγουν Πλευρης,Βοριδης αλλα δεν μας ειπες ,να πανε ΠΟΥ? Αναβει το φυτιλι το αβαπτιστο νεοταξιτικο,λεγοντας οτι ειναι σοβαρος,και αμεσως αρχιζει ο οχετος λασπης,εναντιον του, ακομα και απο δηθεν πατριωτες.Οσο για τα μετρα, που ταχα στηριξε ενημερωθειτε ρε μαλακες,δεν στηριξε την περικοπη μισθων,αλλα περικοπη υπερωριων,και παγωμα προσληψεων στο δημοσιο.Σωστα και δικαια νομιζω.Οσο για τα λεφτα που φαγανε, παλι αυτος φταιει ρε?Η αριστερα που εφαγε κιαυτη δεν φταιει,γιατι ειναι αμελητεα ποσοτης??Καλα ρε ουτε ο θεος δεν ειναι τελειος,και εχετε ρε γαμω ΤΙΣ απαιτησειςνα λυσει ολα τα προβληματα σας το ΛΑΟΣ με το 5%?Παραυτα εχω να προτεινω δυο λυσεις.Η πρωτη και σιγουρη ειναι αμεση, κλωνοποιηση των Αδωνη,Πλευρη, Βοριδη, και η αλλη ψηφιζουμε το ΛΑΟΣ ως εχει..ΦΙΛΑΚΙΑ\nΑνώνυμος 13 Μαρτίου 2010 - 5:45 π.μ.\nΦιλαράκι καλά κάνεις και τα χώνεις πουθενά δεν έχεις άδικο.Μόνο αν δεν εβριζες τα Θεία θασουν ανεπανάληπτος.\nΑνώνυμος 13 Μαρτίου 2010 - 6:12 π.μ.\nΟσο για το χρεος,δεν καταλαβες, οτι η χωρα ΕΠΡΕΠΕ να χρεωκοπησει,για να ξεπουληθουν τα πετρελαια, ο ορυκτος πλουτοςκαι οτι αλλο ηθελε προκυψει?Τι νομιζεις οτι κανει η HANNA στις λεσχες που γυριζει τα βραδυα χρονια τωρα!!Βιζιτες κανει?Της ειπανε που λες εκει,φατε, πιειτε,γαμηθειτε,ξεσκιστειτε και μη νιαστειτε ποιος θα πληρωσει.Εχει..ο...μεγαλοδυναμος..ΓΙΑΧΒΕ\nγαμώσταυρος 13 Μαρτίου 2010 - 7:42 π.μ.\nΑνώνυμε @ 5:37\nΘα σου απαντήσω γιατί έδειξες ότι με παρακολουθείς!\nΈχω ζητήσει πραγματικά να φύγουν ο Πλεύρης και ο Βορίδης!\nΔεν το καταλαβαίνεις ότι φθείρουν την δυναμική τους εκεί μέσα?\nΣυνομιλητές-καλεσμένοι των Χατζηλαλάκηδων και "θαμώνες" των Μέσων Μαζικής Εξαθλίωσης?\nΝα φύγουν και αν δεν ιδιωτεύσουν ας μείνουν "εκτός" αλλά ΑΦΘΑΡΤΟΙ!\n"Άπλυτοι" ήταν οι συλληφθέντες και οι Τζυριζαίοι ήταν πρώτο τραπέζι πίστα έξω από την ΓΑΔΑ για να "καθαρίσουν"!\nΣτον Άγιο Παντελεήμονα και στις συλλήψεις που έγιναν στον προαύλιο χώρο του Ναού γιατί δεν έγινε το αντίστοιχο από το "πατριωτικό" (κατά τον χαρακτηρισμό σου) κόμμα.\nΛες ότι δεν έχει πάρει ψηφαλάκια ο αρχηγός-ιδιοκτήτης από τους κατοίκους?\nΓιατί η απαξία και η αδράνεια?\nΓιατί έσπευσε το βράδυ της καταθέσεως του νομοσχεδίου να απολογηθεί στον Πάγκαλο-δεν φυσάει ένα αεράκι, χαρακτηρίζοντας με απαξία και αισχρούς περιφρονητικούς χαρακτηρισμούς τους έξωθεν της Βουλής συγκεντρωμένους.\nΔεν ήταν οπαδοί του ΛΑΟΣ ανάμεσά των?\nΕγώ ανώνυμε είμαι Εθνικιστής.\nΗ αντίθεσή μου και η έχθρα μου με το ΚΚΕ και το Τζύριζα και όλες αυτές τις βοθροσυνηστώσες, είναι δεδομένη!\nΗ ΝΔ έκανε μεγάλη ζημιά στο Εθνικιστικό κίνημα και τώρα ας κάτσει να δρέψει τους καρπούς των κόπων της! Από το "Καραμανλής ή Χάος" το '77 φτάσαμε να ντρεπόμαστε να λέμε ότι είμαστε Δεξιοί γιατί είχαμε να απολογηθούμε για τις εκάστοτε ΝΔημοκρατικές λαμογιές.\nΤί μας μένει λοιπόν? Το ΠΑΣΟΚ και ο ΛΑΟΣ!\nΤο ΠΑΣΟΚ ξεκάθαρα μας πάει για φούντο!Νέτα!\nΓιαυτό και ο πηγαίος μου χαρακτηρισμός ανθρώπων και καταστάσεων, διανθισμένος με κάμποσα γ@μοστ@ρια για να δένει η σάλτσα και να αφήνει ένα άρωμα μετά την βρώση που λένε!\nΟ ΛΑΟΣ ιδιοκτησία του κ.Καρατζαφέρη, αντί να σηκώνει πεζοδρόμια κάθε μέρα στην Αθήνα και στην Ελλάδα γενικότερα, συμφωνεί με "μία από ολίγη"!\nΝαι, όχι ακριβώς αυτό, αλλά λίγο από εκείνο, κόψε κάτι, κάντο έτσι και κάντο γιουβέτσι!\nΤώρα το άλλαξε το τροπάριο και ζητά να μαζευτούν ένα εκατομμύριο υπογραφές για να φέρει το θέμα στο Συμβούλιο της Ευρώπης!\nΤόσο καιρό το απέκρυπτε όπως απέκρυπτε και το γεγονός ότι το Σύνταγμα δεν δίνει δυνατότητα Δημοψηφίσματος!\nΌσοι Πολιτικοί σχηματισμοί ζητούν και φωνασκούν για διενέργεια Δημοψηφίσματος το κάνουν για δημιουργία εντυπώσεων και μόνο!\nΑΥΤΟ ΔΕΝ ΣΟΥ ΔΕΙΧΝΕΙ ΥΠΟΠΤΟ?\nΌλοι ξέρουν την αλήθεια και όλοι ανέχονται ό ένας τον άλλον να "παραμυθιάζει" τους οπαδούς του!\nΣχόλιο είναι δεν είναι σεντόνι.\nΆνοιξε τα μάτια σου παλικάρι μου και μάθαινε!\nΥπάρχουν πολλά και καλά ιστολόγια για να σε βοηθείσουν να δεις τα πράγματα από μια άλλη οπτική γωνία!\nΣτο χέρι σου είναι να κάνεις αριστερό κλικ!\nυ.γ. μπράβο μου! δεν έβρισα καθόλου! αγοράστε ψωμί γιατί κάποιος φούρνος θα γκρεμίσει!!!\nΑνώνυμος 13 Μαρτίου 2010 - 1:31 μ.μ.\nΛοιπον,θα σου πω,οτι απο αριστερη οικογενεια, μεταπηδησα στο ΛΑΟΣ,βαθυτατα αντιθρησκευομενο ατομο εχει και τετοιου ειδους ψηφοφορους το ΛΑΟΣ, και δεν εχω ψηφισει ποτε ΝΔ, αλλα θα ψηφιζα ανετοτατα Χρυση αυγη.Θα σου πω ακομα,οτι διαφωνω στο να μεινουν εκτος κοινοβουλιου Βοριδης κλπ.Στα ΜΜΕ δεν ειναι κακο,αν και χουντοκαναλα,ο λογος τους ακουγεται,φαντασου να ελειπε..θαταν κακο.Τους ψηφοφορους που λες της πλατειας,τους ανταμειψε ,ψηφιζοντας ολοι οι βουλευτες του κατα.Μακαρι να ειχε πολυ περισσοτερους να μην περναγε το καταραμενο.. γαμω το γιαχβε τους...Η αριστερα ειναι του χαβαλε στους δρομους,και τι κανει μια τρουπα στο νερο.Η ουσια ειναι τι κανουν στη βουλη. Αφου εισαι και Μακεδονας εχεις ακουσει τι κανουν οι γαμιοληδες τα κουκουδια, με τους Ελληνες ψαραδες στη Β.Ελλαδα, οι ξεφτιλες γαμω το θεο τους.Δεν ξερω τι γινεται με τα δημοψηφισματα,κατα καιρους ολα τα λαμογια κραδαινουν ΔΗΜΟΨΗΦΙΣΜΑ-ΔΗΜΟΨΗΦΙΣΜΑ, αλλα παντα γραμμενους στα αρχιδια τους μας εχουν. Οσο για τα ιστολογια, επισκεπτομαι πολλα,ψηφο εμπιστοσυνης ομως στον ΓΑΜΩΣΤΑΥΡΟ!! ΟΕΟ\nΑνώνυμος 15 Μαρτίου 2010 - 8:53 π.μ.\nΧαρες,πανηγυρισμοι,κορναρίσματα,σημαιουλες,οταν εξελέγη ο Κωστακης,Χαρές,πανηγυρισμοί κορναρίσματα,σημαιουλες οταν βγήκε ο Γιωργάκης. Χαρες, πανηγυρισμοί, κορναρισματα, σημαιουλες,οταν εκλεγεί ο Αντωνακης..Και η ζωη συνεχίζεται...στην ομορφη ελληνοαλβανοπακιστανικη ΜΠΑΝΑΝΙΑ!!!


#Tags: Ebooks | WeChat Reading | βιβλίο | διάβασμα | Κίνα\n23/04/18 • 16:43 | UPD 23/04/18 • 16:43\nΣύμφωνα με πρόσφατη έκθεση της iResearch, εταιρείας παροχής συμβουλών, οι λάτρεις της ηλεκτρονικής ανάγνωσης στην Κίνα έφτασαν πέρυσι τα 340 εκατομμύρια, καταγράφοντας ετήσια αύξηση 13,2%.\nΗ 26χρονη, στέλεχος εταιρίας στη Σανγκάη, μπαίνει στην εφαρμογή WeChat, κατεβάζει γρήγορα το λεξιλόγιο, διαβάζει ένα κεφάλαιο του μυθιστορήματος «The Magician’s Nephew» και στη συνέχεια απαντά σε σχετικές ερωτήσεις. Καθώς ο φόρτος εργασίας είναι πολύ μεγάλος, οι Κινέζοι που ζουν στις πόλεις δύσκολα βρίσκουν χρόνο να διαβάσουν. Η εφαρμογή «Mint Reading»- μια πολύ γνωστή πλατφόρμα ανάγνωσης που παρέχει υλικό στο WeChat- βοηθά τους χρήστες όπως τη Γιανγκ να διαβάσουν στα αγγλικά ένα βιβλίο σε καθημερινά τακτά δεκάλεπτα. Η πλατφόρμα προωθεί καθημερινά στους χρήστες αναγνωστικό υλικό 1.000 λέξεων με βάση το λεξιλόγιό τους, με επεξηγήσεις λέξεων και παραπομπές. Μετά μια περίοδο ανάγνωσης 100 ημερών, οι χρήστες μπορούν να ολοκληρώσουν την ανάγνωση τριών έως τεσσάρων κλασικών ‘Αγγλων συγγραφέων.\nΣύμφωνα με πρόσφατη έκθεση της iResearch, εταιρείας παροχής συμβουλών, οι λάτρεις της ηλεκτρονικής ανάγνωσης στην Κίνα έφτασαν πέρυσι τα 340 εκατομμύρια, καταγράφοντας ετήσια αύξηση 13,2%. Επίσης έρευνα που δημοσιεύθηκε την προηγούμενη εβδομάδα από την κινεζική Ακαδημία Τύπου και Δημοσιογραφίας διαπίστωσε παρόμοια τάση – η ψηφιακή ανάγνωση αυξάνεται στη χώρα. Το 2017 το 73% των ενηλίκων διάβασε μέσω συσκευών ηλεκτρονικής ανάγνωσης, σημειώνοντας ετήσια αύξηση 4,8%. Ενώ όλο και περισσότεροι νέοι αφιερώνουν χρόνο στην ψηφιακή ανάγνωση, οι εφαρμογές και οι υπηρεσίες αναπτύσσουν περισσότερα κίνητρα για να ενθαρρύνουν την ανάγνωση.\n«Έλεγχα καθημερινά το κινητό μου και έκανα άσκοπες περιηγήσεις στις εφαρμογές.Τώρα προσπαθώ να διαβάσω κάποια άρθρα ή βιβλία, ακόμα και μερικές παραγράφους. Είναι μία σημαντική αλλαγή», λέει ο Λίου Σιαογιά, φοιτητής στο Πεκίνο.


14.11.2017 - London, Great Britain - Pressenza London\nΟ «πιο μισητός άνθρωπος στο διαδίκτυο την περασμένη χρονιά», Martin Shkreli, επανειλημμένα ισχυρίστηκε ότι με το να αυξάνει την τιμή του φαρμάκου για τον HIV δεν έκανε τίποτα άλλο από ό,τι συνήθως. Έτσι δουλεύει η φαρμακοβιομηχανία: πιέζοντας ασφυκτικά τα συστήματα υγείας και τους ασθενείς μέχρι και το τελευταίο σεντ. Κι αυτές του οι δηλώσεις ήταν ίσως το μόνο σωστό πράγμα στο οποίο είχε δίκιο.\nΕνόσω οι φαρμακοβιομηχανίες εξελίσσονται σε μια από τις πιο κερδοφόρες βιομηχανίες παγκοσμίως, πούλησαν το ψέμα ότι χρεώνουν ασύλληπτες τιμές για τα φάρμακα που σώζουν ζωές, επειδή η έρευνα και η ανάπτυξη ενός φαρμάκου τους κοστίζει μια περιουσία. Αυτό που δεν μας είπαν όμως είναι ότι μεγάλο μέρος αυτής της έρευνας έχει καλυφθεί στα αρχικά στάδια από δημόσια χρηματοδότηση.\nΜια νέα έρευνα με τον τίτλο Φάρμακα και Κέρδη, που έκαναν οι οργανώσεις Παγκόσμια Ειρήνη Τώρα και η STOPAIDS, αποκάλυψε ότι οι μεγάλες φαρμακοβιομηχανίες αναλαμβάνουν την έρευνα που έχει ήδη χρηματοδοτηθεί από φόρους που έχουν πληρώσει Βρετανοί πολίτες και πουλούν τα αποτελέσματά της πάλι στο NHS για πάνω από 1 δις το χρόνο. Επομένως πληρώνουμε διπλά για τα φάρμακά μας – μια φορά για την έρευνα και την ανάπτυξή τους και μια δεύτερη για να αγοράσουμε ολοκληρωμένα το φάρμακο.\nΑυτό δεν είναι μόνο ένα σκάνδαλο ως προς τη χρήση των χρημάτων των φορολογουμένων για την εκτόξευση των κερδών των πιο πλούσιων επιχειρήσεων που έχει ποτέ δει ο κόσμος. Είναι ενδιαφέρον το πώς το μετοχικό κέρδος, που αφορά τον τομέα της έρευνας για τη δημόσια υγεία, πιέζει σε απίστευτο βαθμό τον προϋπολογισμό του NHS και σε κάποιες περιπτώσεις εμποδίζει την πρόσβαση των ασθενών σε θεραπείες που έχουν ανάγκη.\nΔείτε την περίπτωση του φαρμάκου Abiraterone για τον καρκίνο του προστάτη. Το φάρμακο αναπτύχθηκε σε μεγάλο βαθμό από δημόσια χρηματοδότηση της Μεγάλης Βρετανίας και έχει αποδείξει ότι προσφέρει 37% υψηλότερο όριο επιβίωσης για ορισμένους τύπου καρκίνου του προστάτη. Όμως η αμερικανικών συμφερόντων Janssen Pharmaceuticals (μέλος του μεγαλύτερου ομίλου Johnson & Johnson), αγόρασε τα δικαιώματα του φαρμάκου και ζήτησε τιμές απαγορευτικές για το NHS, αφήνοντας τελικά εκτός θεραπείας χιλιάδες ασθενείς σε διάρκεια δύο ετών.\nΤώρα που το φάρμακο είναι τελικά διαθέσιμο προς αποζημίωση από το NHS, η Janssen χρεώνει 98 λίρες την ημέρα ανά ασθενή για το φάρμακο, παρά το γεγονός ότι υπάρχει διαθέσιμο γενόσημο που κοστίζει λιγότερο από 11 λίρες τη μέρα ανά ασθενή. Βλέπουμε τη διαφορά για ένα φάρμακο, για του οποίου την ανάπτυξη έχουμε ως δημόσιο ξοδέψει πολύ σημαντικά ποσά εξαρχής. Το Abiraterone είναι ένα από τα τόσα παραδείγματα από φάρμακα που έχουν αναπτυχθεί με χρηματοδότηση από το NHS, υπάρχουν αντίστοιχα φάρμακα για πολλαπλή σκλήρυνση και ρευματοειδή αρθρίτιδα.\nΗ δημόσια έρευνα στον τομέα της υγείας οδήγησε σε ορισμένες εμβληματικές ανακαλύψεις τις τελευταίες δεκαετίες. Όμως οι επιτυχίες των επιστημόνων των Βρετανικών Πανεπιστημίων θα πρέπει να είναι πηγή περηφάνιας και όχι πηγή χρεωκοπίας. Καθώς το NHS αντιμετωπίζει μια ακόμα χειμωνιάτικη κρίση, είναι επιτέλους η κατάλληλη στιγμή για τους πολιτικούς μας να ορθώσουν πολιτικές απέναντι στους μεγαλοεπιχειρηματίες και να διαφυλάξουν τις παροχές υγείας. Το ελάχιστο που πρέπει να διεκδικούμε είναι προσιτές τιμές στα φάρμακα που έχουν σε αρχικό στάδιο χρηματοδοτηθεί από δημόσιους πόρους φορολογουμένων. Σε μεσοπρόθεσμο στάδιο πρέπει να εφαρμοστούν πολιτικές που θα σταματήσουν την ιδιωτικοποίηση της δημόσιας έρευνας, με απώτερο σκοπό να εγγυηθούμε ότι η ανάπτυξη των φαρμάκων θα εξυπηρετήσει το συμφέρον των ασθενών και όχι τις μετοχικές τσέπες.\nΚι αυτή η μετατροπή είναι σημαντικό να γίνει και εκτός Μεγάλης Βρετανίας. Ούσα ο τρίτος μεγαλύτερος χρηματοδότης της ιατρικής έρευνας η χώρα μας μετά τις ΗΠΑ και την ΕΕ, μια αλλαγή στη ΜΒ θα είχε σημαντικό αντίκτυπο και σε άλλες χώρες. Εκτιμάται ότι 10 εκατομμύρια άνθρωποι παγκοσμίως πεθαίνουν χωρίς λόγο κάθε χρόνο γιατί δεν μπορούν να έχουν πρόσβαση σε φάρμακα που χρειάζονται. Οι περισσότεροι δε από αυτούς σε χώρες χαμηλού και μεσαίου εισοδήματος. Όποιος πολιτικός αναλάβει μια τέτοια δέσμευση και δράση, μπορεί να καταλήξει να είναι «ο πιο αγαπητός άνθρωπος στο διαδίκτυο».\nΟ Morten Thaysen είναι υπεύθυνος για την πολιτική και τις εκστρατείες του Global Justice Now. Το κείμενο δημοσιεύθηκε στο open democracy στις 5 Νοεμβρίου 2017.\nTags: έρευνα και ανάπτυξη, μέτοχοι, υπερκέρδη, φάρμακο\nΑριθμός Καταχωρήσεων : 1413


(Προς Πώληση) Κατοικία Διαμέρισμα || Ν. Αρκαδίας/Βόρεια Κυνουρία - 63 τ.μ, 2 Υ/Δ, 130.000€\nΤ.μ. Οικοπέδου: 327\nΚλιματισμός Διαμπερές Προσόψεως Πόρτα Ασφαλείας Νεόδμητο Συναγερμός Βεράντες Φωτεινό Πολυτελές Ασανσέρ Θυροτηλεόραση Δορυφορική Διπλά Τζάμια Σίτες\nΒόρεια Κυνουρία, Παράλιο Άστρος, Προς Πώληση, Διαμέρισμα 63 τ.μ., Νοτιοδυτικός, 1ος όροφος, 1 επίπεδο/α, σε οικόπεδο 327 τ.μ. ενιαία κουζίνα καθιστικό, 2 Υ/Δ, 1 μπάνιο/α, 1 κουζίνα/ες, κουφώματα Αλουμινίου, δάπεδα Πλακάκια, θέρμανση Ατομική - Αντλία Θερμότητας, Ασανσέρ, Πόρτα Ασφαλείας, Συναγερμός, Θυροτηλεόραση, Δορυφορική Κεραία, Διπλά Τζάμια, Σίτες, Βεράντες, Πολυτελές, Διαμπερές, Προσόψεως, Φωτεινό, Κλιματισμός, Νεόδμητο, θέα :Καλή, κοντά σε: Super Market,Θάλασσα, απόσταση απο: Αεροδρόμιο(m): 175000, Θάλασσα(m): 100, Tiμή: 130.000€. www.arkadia-katoikia.gr Τηλ. 2755051645 Κιν. 6979003430\nΑπόσταση από: Αεροδρόμιο(m): 175000, Θάλασσα(m): 100\nΚατά την επίσκεψή μου στην ιστοσελίδα αγγελιών ακινήτων, Arkadia-Katoikia Real Estate, εντόπισα το ακίνητο με περιγραφή:(Προς Πώληση) Κατοικία Διαμέρισμα || Ν. Αρκαδίας/Βόρεια Κυνουρία - 63 τ.μ, 2 Υ/Δ, 130.000€, Κωδ.4182, e-agentsID: 1351408 Μεσιτικό Γραφείο: Arkadia Katoikia και επιθυμώ να επικοινωνήσετε μαζί μου\nΈτος Κατασκευής: Τ.μ. Οικοπέδου: 327 Θέα: Καλή Κατάσταση: Πολύ καλή Parkings: Θέρμανση: Ανεξάρτητη Θέρμανση Επίπεδα: 1 Κοντά σε: Super Market,Θάλασσα\nΤιμή: 130.000€ Εμβαδόν (τ.μ.): 63\nΤιμή/τ.μ. 2.063€ Υ/Δ: 2


The Booze Market: 2011\nΡαντεβού το φινόπωρο!\nPosted by The Booze Market at 4:06 AM\nΑγαπητοί φίλοι του theboozemarket και του Vintage School\nΗ The Crafts Factory και η Booze Cooperativa\nτην Παρασκευή 30 Σεπτεμβρίου\nστο ΝΕΟ χώρο του theboozemarket στο Booze\nγια να συναντηθούμε, να δείτε το ΝΕΟ χώρο και να ενημερωθείτε για το φετινό πρόγραμμα και τις αλλαγές.\nPosted by The Booze Market at 6:34 AM\nVintage School Vol.2\nABUSED by Retro\nSUPER KATERINA VINTAGE\nΚαι διάφοροι που αδειάζουν ντουλάπες και αποθήκες…\nΗ The Crafts Factory με την Holy Mustache Vintage Culture παρουσιάζουν το δεύτερο Vintage School, και τo Σάββατο: Οι Holy Mustache Vintage Culture & Greek Retro Fans 80’s & 90’s παρουσιάζουν το μεγαλύτερο Retro & Vintage Party, με μουσική, βίντεος, disco lights, groovy moods, 80s & 90s ενδυμασία, με τους GREEK RETRO FANS 80's & 90's\nΜετά από την πρώτη πετυχημένη εμφάνιση των εκπροσώπων της Vintage σκηνής της Αθήνας, επιστρέφουν ως μεγαλύτερη ομάδα και με πλουσιότερη συλλογή.\nΤο δεύτερο Vintage School θα υποδεχθεί το αθηναϊκό κοινό το σαββατοκύριακο 18 & 19 Ιουνίου στην πολυσυζητημένη στοά του Booze. Οι ειδήμωνες του vintage style, της επανάχρησης και της μεταποίησης θα είναι εκεί για να σας λύσουν τις όποιες απορίες σας και να σας μυήσουν στη δική τους κουλτούρα.Ο’τι είναι πια άχρηστο για κάποιους μπορεί να είναι θησαυρός για άλλους.\nΕκεί θα μπορέσει κανείς να βρει: ενδύματα, γυαλιά ηλίου, κοσμήματα, τσάντες, αξεσουάρ και συλλεκτικά αντικείμενα στις καλύτερες τιμές της αγοράς...\nΧορηγοί επικοινωνίας Vintage School:\nPosted by The Booze Market at 9:57 AM\nThe Booze Market - last edition before the summer 2011\nΓιώργος Παπαδημητρίου & Γιώργος Μπαρμπαδήμος\nΈλενα Βλαντίμιροβα aka Lena Vladi\nΛένα Σίντοροβα aka Lena Sidoroff\nΜαρίνα Μαραγκού & Ελένη Σόλια\nκαι η ομάδα Hyacinth House\nPosted by The Booze Market at 6:50 AM\nThe Green Booze Market\nΣάββατο 21 & Κυριακή 22 Μαΐου, 14:00 με 22:00\nΤι είναι πραγματικά GREEN? Τι γνωρίζουμε για τη βιοκαλλιέργεια, την πράσινη ανάπτυξη, την ανακύκλωση και την κομποστοποίηση? Αυτά τα ερωτήματα έρχεται να απαντήσει το επόμενο Booze Market.\nΕλάτε να γνωρίσετε και να συζητήσετε με βιοκαλλιεργητές, οργανώσεις και εταιρίες σχετικά με τη βιολογική καλλιέργεια, το περιβάλλον, το δίκαιο και αλληλέγγυο εμπόριο και άλλες πολλές πράσινες προτάσεις ζωής. Ελάτε να δοκιμάσετε!\nΑειφόρος Γη, Μέλλος Γιάννης ελαιόλαδο και εσπεριδοειδή\nΆροτρο, Σακέλλης Ανδρέας ψωμί, ζυμαρικά\nΑρβανίτης Θεόδωρος λαχανικά\nΒαλοπετροπούλου Αλεξάνδρα λαχανικά & αρωματικά\nΔασκαλάκης Μιχάλης ντομάτες\nΈτερο, Ρουγγέρης Φαβιανός λαχανικά\nΚτήμα Βαβουράκης αλλαντικά\nΚτήμα Βίωμα κηπευτικά & αρωματικά φυτά\nΚτήμα Μελλισεύς μέλι, βασιλικός πολτός, γύρη\nΚτήμα Μοσχούτας παστέλια, διάφορα ξηρά φρούτα, ελιές κ.α.\nΟικογένεια Γεώργα προϊόντα βιολογικού σταφυλιού: κρασιά, χυμούς, γρανίτες, πετιμέζι, ξύδια, σταφυλόνερο\nΠαπαμαρίνου Αθήνα γαλακτοκομικά\nCumaea παραδοσιακά σαπούνια, κηραλοιφές κ.α.\nMuffins & More αλμυρές & γλυκιές μπουκιές φτιαγμένες με τα προϊόντα των εκθετών μας, χυμούς και φρουτασαλάτες.\nη Fairtrade Hellas και η WWF\nτην εταιρεία Βελτιωτική με κάδους κομποστοποίησης, χορηγός μας\nτο περιοδικό Natura ο χορηγός μας επικοινωνίας\nΚαι την Κυριακή στις 5μμ: "Λαχανομπερδέματα και όμορφα μαγειρέματα", ένα παιχνίδι για παιδιά από 5 έως 12 ετών!\nΠόσα παιδιά γνωρίζουν ότι η αγκνάρα έχει αγκάθια; Πόσα παιδιά γνωρίζουν οτι το παντζάρι μεγαλώνει κάτω από τη γη ή ότι η ντομάτα δεν είναι μόνο κόκκινη; Ένα παιχνίδι εξοικίωσης των παιδιών με τα λαχανικά στη μορφή που έχουν μετά τη συγκομοιδή τους. Το εργαστήρι περιλαμβάνει παιχνίδια αισθήσεων, θεατρικά παιχνίδια και φύτεμα σπόρων.\nPosted by The Booze Market at 9:13 AM\nThe Easter Booze Market photo diary\nΤο πασχαλινό Booze Market έγινε...\nΜοιραζόμαστε μαζί μας κάποιες φωτογραφίες, σε λίγο έρχονται και άλλες.\nMore photos from Easter Booze Market\n3forArt - fun stuff\nEleni Aroni, Acrobat enjoying the company of a friend\nAthina Antypa's delicious pies, houmous and vegetable pates\nCraftart - mosaics here mosaics there\nthe Kotes room\ncolour meets colour - Haroula in the island meets Yota\nkids having fun, regardless of the weather...\nKorina's funky animals\nElena Kyriakarakou's nuno felting scarves - beautiful!\nLia's landscapes by the window\nMania's ear rings - easter eggs with style!\nMaria's strangest easter eggs!\nMuffins & More chef's assistant (& brother)\nand for adults!\na composition in Eleftheria's corner\npsiiit jewellery, always with style\nPandora's box has opened... by Aspa\nSakis great design was a real hit - notebooks,\nprints on wood,\nTopalidou's friendly birds\nthe rightful Yoki tshirts - the right atittude!\nand a beer to cool down, relax, enjoy...\nPosted by The Booze Market at 9:52 AM\nVintage School at The Booze Market\nSaturday 14 & Sunday 15 May, from 2pm till midnight\nThis time, for the first time, all involved in and dealing with Vintage culture in Athens are setting up with the Booze Market to create a new and original market.\nThe Vintage School welcomes all Athenians the weekend 14 & 15 May, at the by now well-known Booze Arcade. Vintage aficionados from all walks of life, will come together to show their products, while making a new proposal: reuse and recycle everything you can! Some people’s trash can be other people’s treasures!\nThere, you will find everything from clothes to sunglasses, vinyls, jewellery, accessories, collector’s objects and furniture at good prices…\nThe Crafts Factory and Booze Cooperativa present a new Booze Market, making a new proposal.\nΣάββατο 14 & Κυριακή 15 Μαΐου, 2μμ έως τα μεσάνυχτα\nΓια πρώτη φορά, οι εκπρόσωποι της Vintage σκηνής της Αθήνας ενώνουν τις δυνάμεις τους με το The Booze Market για να δημιουργήσουν μία νέα & πρωτότυπη αγορά.\nΤο Vintage School θα υποδεχθεί το αθηναϊκό κοινό το σαββατοκύριακο 14 & 15 Μαΐου στην πολυσυζητημένη στοά του Booze. Οι ειδήμωνες του vintage style, της επανάχρησης και της μεταποίησης θα είναι εκεί για να σας λύσουν τις όποιες απορίες σας και να σας μυήσουν στη δική τους κουλτούρα. Ό’τι δεν κάνει πια σε κάποιους μπορεί να είναι ένα μικρό ή και μεγάλο θησαυρό για άλλους.\nΕκεί θα μπορέσει κανείς να θαυμάσει και να αγοράσει: ενδύματα, γυαλιά ηλίου, δίσκους (βινύλια), κοσμήματα, συλλεκτικά αντικείμενα, αξεσουάρ και μικρο-έπιπλα στις καλύτερες τιμές της αγοράς...\nΗ The Crafts Factory με τη Booze Cooperativa συνεχίζουν τη διοργάνωση του The Booze Market κάνοντας αυτή τη φορά μία διαφορετική πρόταση.\nU-Turn Recycle Fashion\nplus Gee, Stella and Ma Li Ya\nand Muffins & More with vintage recipes\nPosted by The Booze Market at 9:23 AM\nThe Booze Market presents Vintage School\nSaturday 14 & Sunday 15 May\nfrom 2 pm till midnight\nwith organic products sold directly from the producers: fruit & vegetable, breads & sauces, olive oils & wines, honey & dried fruit, plants and more...\nWWF and Fair Trade will be there.\nCyclists will join us.\nThe next Booze Market will take place Saturday 4 & Sunday 5 June\nPosted by The Booze Market at 7:03 AM\nThe Booze Market 14-20 April 2011\nΣυμμετέχουν / You will find:\nAlexandrou Iliana, accessories\nAntypa Athina, food\nAroni Eleni - Acrobat, clothes\nBazigou Angeliki, soaps\nCaraba Yota, clothes\nCharalambidou Mariane - antalou, plush toys\nDaniilidi Eleftheria & Avramidou Eleni, The3forart, accessories\nDetsi Elina, felt & nuno felting accessories\nFioravanti Mania - Asteroskoni made in Kos, jewellery\nGeorgopoulou Christina, candles\nGermanou Anna, Spanaki, jewellery & objects\nGoutoglou Maria & Anagnostara Ioanna - Majo, jewellery\nHatzi Hara, handmade fabric art\nHleihel Nasma, jewellery\nKiriakaki Vivi, jewellery\nKyriakarakou Elena, nuno felting scarves\nKotsaftis Eva - Eva Kay, clothes & accessories\nKoumentakou Hara, jewellery\nKrimba Irini - ecreations, jewellery\nLiourdi Maria, jewellery\nMagana Foteini - Muffins & more, food\nMarazaki Maria & Sangiouloglou Corina, jewellery & accessories\nMatsoukas Konstantinos, hand painted clothes\nMavrogianni Geena - Dragon's Belly, handmade jewellery & more\nMougolias Kostas - Aeikiniton, spinning tops\nPafili Evangelia, jewellery\nPanagopoulou Domna & Anthi, jewellery & accessories\nPanagou Georgia - Jewelme, jewellery\nPrinopoulou Zeta, jewellery\nProtopapa Aspa, jewellery\nQ-ties. Somehing More than Toys\nRag Doll Punx, jewellery\nSfakianou Christina - Christina QueenBee, jewellery & accessories\nSfakianou Lia - Princess Of Art, accessories & paintings\nSimeonidi Angeliki & Aigli, ceramics\nSiouli Faye, health & care\nSotiropoulou Sofia, t-shirts\nSpandidaki Eleftheria - The 2aStudio, jewellery & accessories\nStamati Katerina - Psit Jewellery\nStefanopoulou Filio, painted objects\nStratsiani Christina, jewellery\nStritsidis Sakis, prints & accessories\nTassi Irini & Alossi Alice, jewellery\nTopalidou Maria, accessories\nTsali Maria, accessories\nVaris Fiona - Fiona's Creations, hand painted & decorated objects\nVicky & Efstathia, craftart, mosaics\nYoki Attitudes, t-shirts\nοΑκροβάτης τουΟνείρου, jewellery\nPosted by The Booze Market at 2:46 PM\nThe Booze Market 14-15-16 October\nThe Booze Market - older editions\nPosted by The Booze Market at 8:02 AM\nThe Crafts Market\nThe Crafts Factory\nΗ The Crafts Factory συνεχίζει τη διοργάνωση του “The Booze Market” στην Booze Cooperativa, μία ανοιχτή αγορά για χειροτεχνία και design. Εκεί θα βρείτε αντικείμενα design, κοσμήματα, αξεσουάρ, διακοσμητικά, ρούχα, second hand αντικείμενα, μικρογλυπτά, πινακάκια και άλλα πολλά. Επίσης θα έχετε την ευκαιρία να γνωρίσετε και τους δημιουργούς αυτών των αντικειμένων, οι οποίοι θα εναλλάσσονται και θα ανανεώνονται συνεχώς. Το The Booze Market προτείνει μία αγορά σε ανθρώπους που δημιουργούν με κέφι και έμπνευση. Ένα σημείο συνάντησης ανθρώπων όπως επαγγελματίες που έχουν δείξει δουλειά σε γκαλερί, νέους δημιουργούς που ψάχνουν να βρουν τον τρόπο, ταξιδιώτες που ελπίζουν να χρηματοδοτήσουν τα ταξίδια τους με όσα φτιάχνουν και πράγματα που φέρνουν από τη μία χώρα στην άλλη... Ένα μέρος όπου υπάρχει ελεύθερη ανταλλαγή ιδεών και απόψεων, όπου μπορούν να δημιουργηθούν νέες συνεργασίες, νέες τάσεις και νέες φιλίες. Ένα μέρος που θέλει να προωθεί ανθρώπους με ιδέες και κέφι!\nThe Booze Market - last edition before the summer ...


Infolearn-Software License Terms\nΟΡΟΙ ΧΡΗΣΗΣ ΚΑΙ ΥΠΟΣΤΗΡΙΞΗΣ ΛΟΓΙΣΜΙΚΟΥ ΓΙΑ ΕΚΠΑΙΔΕΥΤΙΚΟΥΣ ΦΟΡΕΙΣ\nΑυτοί οι όροι άδειας χρήσης του λογισμικού αποτελούν σύμβαση ανάμεσα στην εταιρία Infolearn και σε εσάς (Εκπαιδευτικός Φορέας). Παρακαλούμε, διαβάστε τους. Εάν δεν συμφωνείτε με τους όρους αυτής της Άδειας, μην εγκαταστήσετε ή χρησιμοποιήσετε το ΠΡΟΪΟΝ ΛΟΓΙΣΜΙΚΟΥ.\nΟι εφαρμογές λογισμικού εκπαίδευσης και κατάρτισης σε γνωστικά αντικείμενα πληροφορικής της Infolearn («Λογισμικό Εκπαίδευσης»), άλλες εφαρμογές λογισμικού με την επωνυμία «TEST4U» (συνολικά καλούμενες «Λογισμικό TEST4U»), και κάθε σχετική τεκμηρίωση (είτε σε έντυπη είτε σε ηλεκτρονική μορφή), συμπεριλαμβανομένων τυχόν βελτιώσεων, τροποποιήσεων, συμπληρωμάτων, διορθώσεων, ενημερώσεων, αναβαθμίσεων και μελλοντικών εκδόσεών τους («ενημερώσεις»), είτε διατίθενται δωρεάν είτε έναντι αμοιβής, (συνολικά καλούμενες «Λογισμικό») παραχωρούνται με δικαίωμα άδειας χρήσης του λογισμικού (δεν πωλούνται) από την Infolearn Λαμπρόπουλος Σ. και ΣΙΑ Ο.Ε. στον Εκπαιδευτικό Φορέα. Η εταιρία, η οποία διαθέτει σημαντική τεχνογνωσία στην εκπαίδευση και κατάρτιση γνωστικών αντικειμέ\nνων πληροφορικής, δημιούργησε και έχει υπό την πλήρη κυριότητά της (νομή και κατοχή) ειδικό λογισμικό το οποίο αποβλέπει στην ανάπτυξη και τυποποίηση γνώσεων και δεξιοτήτων ΤΠΕ. Ο διακριτικός εμπορικός τίτλος του λογισμικού είναι «TEST4U».\nΗ ίδια εταιρία δημιούργησε και έχει υπό την πλήρη κυριότητά της (νομή και κατοχή) ειδικό λογισμικό το οποίο αποβλέπει στην εξ αποστάσεως (e-learning) ή βασισμένη σε ηλεκτρονικό υπολογιστή (Computer Based Training) εκπαίδευση σε γνωστικά αντικείμενα πληροφορικής και δεξιοτήτων ΤΠΕ. Ο διακριτικός εμπορικός τίτλος του λογισμικού αυτού είναι «cert4u».\nΗ εταιρία δημιούργησε επίσης και έχει υπό την πλήρη κυριότητά της (νομή και κατοχή) ειδικό λογισμικό το οποίο αποβλέπει στην εσωτερική διαχείριση του Εκπαιδευτικού Φορέα και τη διασύνδεση σ’ αυτό επιμέρους λογισμικών της εταιρίας. Ο διακριτικός εμπορικός τίτλος του λογισμικού είναι «CENTRAL». Η εταιρία δημιούργησε επίσης και έχει υπό την πλήρη κυριότητά της (νομή και\nκατοχή) ειδικό λογισμικό το οποίο αποβλέπει στην εκπαίδευση των μαθητών στις νέες τεχνολογίες και τα κοινωνικά δίκτυα. Ο διακριτικός εμπορικός τίτλος του λογισμικού είναι «web4u».\nΟ Εκπαιδευτικός Φορέας επιθυμεί την χρήση εν συνόλω ή εν μέρει των παραπάνω λογισμικών.\nΜε αυτή την άδεια παραχωρείται στον εκπαιδευτικό φορέα το μη αποκλειστικό δικαίωμα χρήσης και υποστήριξης λογισμικού από την εταιρία στον Εκπαιδευτικό Φορέα υπό τις προϋποθέσεις και το σύνολο των όρων της παρούσας.\n2. ΔΙΚΑΙΩΜΑΤΑ - ΥΠΟΧΡΕΩΣΕΙΣ ΤΗΣ ΕΤΑΙΡΙΑΣ\nΗ εταιρία διατηρεί το δικαίωμα να προβαίνει κατά την κρίση της σε αναβαθμίσεις των λογισμικών της και σε τροποποιήσεις αυτών, είτε αυτές αφορούν σε προσθήκες είτε σε αφαιρέσεις των χαρακτηριστικών και των λειτουργιών αυτών.\nΟι ειδικές εκδόσεις ή οι αναβαθμίσεις με την μορφή plug-in (πρόσθετα αρχεία τα οποία ενεργοποιούνται από την Εταιρία), ενδέχεται να απαιτούν από την πλευρά του Εκπαιδευτικού Φορέα συγκεκριμένες κινήσεις για την δωρεάν ενεργοποίησή τους ή να διατίθενται επί πληρωμή. Η Εταιρία διατηρεί το δικαίωμα οποιαδήποτε στιγμή να απενεργοποιήσει τα plug-in (πρόσθετα αρχεία) στην περίπτωση που αυτά διατεθούν δωρεάν στον Εκπαιδευτικό Φορέα.\nΗ εταιρία δεσμεύεται να παρέχει τεχνική υποστήριξη είτε μέσω του δικτυακού της τόπου (www.test4u.eu) είτε μέσω των συνοδευτικών εφαρμογών από τις 10:00 έως τις 17:00 κατά τις ημέρες λειτουργίας της.\nΗ εταιρία εγγυάται ότι το λογισμικό της και η πλατφόρμα www.test4u.eu θα είναι διαθέσιμα σε ποσοστό τουλάχιστον 99%.\nΗ εταιρία δεν οφείλει να προσαρμόζει τις διατυπώσεις των ερωτήσεων ή τα αρχεία εξέτασης του λογισμικού της ούτως ώστε αυτά να είναι ταυτόσημα με ερωτήσεις ή αρχεία εξέτασης κάποιου φορέα πιστοποίησης αναγνωρισμένου από τον Ε.Ο.Π.Π.Ε.Π. (πρώην Ο.Ε.Ε.Κ.).\nΗ εταιρία δεσμεύεται στην τήρηση του απορρήτου των προσωπικών δεδομένων. Τα προσωπικά δεδομένα δεν θα διατεθούν σε τρίτη εταιρία ούτε θα επεξεργαστούν με οποιονδήποτε τρόπο.\nΗ εταιρία διατηρεί το δικαίωμα να διακόψει την παροχή οποιουδήποτε δωρεάν λογισμικού, οποιαδήποτε στιγμή και για οποιοδήποτε λόγο προς όλους ή προς συγκεκριμένα σχολεία/εκπαιδευτικά κέντρα/ιδιώτες.\n3. ΔΙΚΑΙΩΜΑΤΑ - ΥΠΟΧΡΕΩΣΕΙΣ ΤΟΥ ΕΚΠΑΙΔΕΥΤΙΚΟΥ ΦΟΡΕΑ\nΟ Εκπαιδευτικός Φορέας οφείλει να ενημερώνει εγγράφως την εταιρία για οποιαδήποτε αλλαγή στην νόμιμη εκπροσώπησή αυτού καθώς και για τυχόν μεταβολές στα στοιχεία τιμολόγησης αυτού.\nΟ Εκπαιδευτικός Φορέας δεσμεύεται ότι θα λάβει όλα τα αναγκαία μέτρα για την ορθή χρήση και προστασία των λογισμικών και των πνευματικών δικαιωμάτων της εταιρίας.\nΟ Εκπαιδευτικός Φορέας οφείλει να προσφέρει υπηρεσίες εκπαίδευσης και κατάρτισης σε γνωστικά αντικείμενα πληροφορικής υπό τις προϋποθέσεις της ισχύουσας νομοθεσίας.\nΟ Εκπαιδευτικός Φορέας καταχωρεί με δική του ευθύνη τους σπουδαστές στην πλατφόρμα www.test4u.eu για την οποία του έχει παραχωρηθεί άδεια χρήσης, δημιουργώντας προσωπικούς λογαριασμούς για τον κάθε ένα. Δεν επιτρέπονται καταχωρήσεις με ονομασίες τύπου user1, guest1 κ.ο.κ.\nΟ Εκπαιδευτικός Φορέας υποχρεούται να δημιουργεί ξεχωριστό, προσωπικό λογαριασμό για κάθε σπουδαστή που επιθυμεί να κάνει χρήση της πλατφόρμας www.test4u.eu.\nΕάν διαπιστωθεί χρήση του προσωπικού λογαριασμού ενός σπουδαστή από επόμενο σπουδαστή, η εταιρία διατηρεί το δικαίωμα να διακόψει την πρόσβαση του Εκπαιδευτικού Φορέα στην πλατφόρμα www.test4u.eu.\nΓια την χρήση της πλατφόρμας www.test4u.eu και του λογισμικού της Εταιρίας απαιτείται η φυσική παρουσία του μαθητή/υποψηφίου στον χώρο του Εκπαιδευτικού Φορέα. Δεν επιτρέπεται η εξάσκηση του μαθητή μέσω teamviewer, terminal services, vpn, vnc, skype ή οποιοδήποτε άλλου τεχνολογικού μέσου που δίνει την δυνατότητα απομακρυσμένης σύνδεσης με ηλεκτρονικό υπολογιστή ο οποίος βρίσκεται στον χώρο του Εκπαιδευτικού Φορέα.\nΑπαγορεύεται η εγκατάσταση του λογισμικού της εταιρίας σε εικονικούς υπολογιστές (π.χ. vmware) και σε εκδόσεις Server των Windows.\nΤο λογισμικό της Εταιρίας πρέπει να είναι εγκατεστημένο σε φυσικό υπολογιστή και να εκτελείται μια μόνο φορά (ένα instance/process).\nΟ Εκπαιδευτικός Φορέας πραγματοποιεί ανάθεση ενοτήτων και ωρών σε κάθε σπουδαστή ανάλογα με την κρίση του, η οποία αφορά εύλογη χρήση της κάθε ενότητας.\nΟ Εκπαιδευτικός Φορέας δεν έχει καμία αξίωση επί του πηγαίου κώδικα των λογισμικών.\nΟι σταθμοί εργασίας στους οποίους θα είναι ενεργοποιημένο το λογισμικό θα πρέπει να είναι συνδεδεμένοι μεταξύ τους σε τοπικό δίκτυο και να έχουν μόνιμη πρόσβαση στο Διαδίκτυο.\nΟ Εκπαιδευτικός Φορέας θα πρέπει να διαθέτει μόνιμη σύνδεση στο Διαδίκτυο προκειμένου να ενεργοποιούνται και να λειτουργούν τα παραπάνω λογισμικά.\nΟ Εκπαιδευτικός Φορέας αποδέχεται την επιβεβαίωση του λογισμικού μέσω Διαδικτύου. Στην επιβεβαίωση θα ελέγχεται αν το λογισμικό είναι εγκατεστημένο σε σταθμό εργασίας σύμφωνα με τα στοιχεία του παραστατικού που έχει εκδοθεί.\nΗ εταιρία επιτρέπει την απενεργοποίηση του λογισμικού από έναν σταθμό εργασίας και την ενεργοποίησή του σε έναν άλλο μέσω ειδικής εφαρμογής και η διαδικασία αυτή απαιτεί δυο ώρες.\nΟ Εκπαιδευτικός Φορέας υποχρεούται στην εγκατάσταση του ειδικού λογισμικού File Server, μέσω του οποίου καθίσταται δυνατή η λειτουργία του λογισμικού εντός του τοπικού δικτύου της σχολής που έχει προμηθευτεί το λογισμικό. Σε περίπτωση που ο Εκπαιδευτικός Φορέας διατηρεί και παράρτημα/υποκατάστημα θα πρέπει να προβεί σε αντίστοιχες αγορές και για το παράρτημα/υποκατάστημα.\nΟ Εκπαιδευτικός Φορέας υποχρεούται στην εγκατάσταση οποιουδήποτε λογισμικού της εταιρίας καθ’ υπόδειξη αυτής, για τον απαρέγκλιτο έλεγχο τήρησης των όρων χρήσης. Το λογισμικό αυτό θα πρέπει να είναι εγκατεστημένο σε σταθμό εργασίας ο οποίος θα διαθέτει δικαιώματα διαχειριστή στο τοπικό δίκτυο του Εκπαιδευτικού Φορέα όπου έλαβε χώρα η εγκατάσταση του λογισμικού και σύνδεση στο Διαδίκτυο.\nΟ Εκπαιδευτικός Φορέας υποχρεούται στην εγκατάσταση των τελευταίων εκδόσεων των λογισμικών της εταιρίας. Ο Εκπαιδευτικός Φορέας οφείλει να διαθέτει προσωπικό το οποίο να είναι εξοικειωμένο με βασικές γνώσεις πληροφορικής (π.χ. εγκατάσταση μιας εφαρμογής, update μιας εφαρμογής κ.α.)\nΗ χρήση των προαιρετικών εργαλείων (π.χ. 1clickSTATISTICS, σύνδεση με την MySQL, δημιουργία σετ ερωτήσεων κ.α. ) που η εταιρία έχει δημιουργήσει για την αποδοτικότερη χρήση των λογισμικών της επαφίεται στην κρίση του Εκπαιδευτικού Φορέα και παρέχονται επί πληρωμή. Η εταιρία δεν υποχρεούται στην εκπαίδευση στα βοηθητικά αυτά εργαλεία.\nΟ Εκπαιδευτικός Φορέας σε καμία περίπτωση δεν θα αιτείται τεχνικής ή άλλης υποστήριξης από την εταιρία σε ημέρες επίσημης αργίας καθώς και κατά τα διαστήματα που περιγράφονται ακολούθως: από την 1 Αυγούστου έως τις 20 Αυγούστου, μια εβδομάδα πριν και μια μετά την Κυριακή του Πάσχα καθώς και από τις 22 Δεκεμβρίου έως τις 8 Ιανουαρίου κάθε έτους.\nΟ Εκπαιδευτικός Φορέας οφείλει να διατηρεί καθ’ όλη τη διάρκεια της συναλλακτικής σχέσης με την εταιρία ελάχιστο αριθμό αδειών χρήσης/σπουδαστών που ορίζεται από την εταιρία και κοινοποιείται σ’ αυτόν κατά την αγορά.\nΤην ευθύνη για την καταχώρηση των προσωπικών δεδομένων των μαθητών στο διαχειριστικό σύστημα και τη χρήση του test4u.eu, στην περίπτωση που οι μαθητές είναι ανήλικοι, την φέρει ο εκπαιδευτικός φορέας και όχι η Εταιρία.\nΟ εκπαιδευτικός φορέας αποδέχεται την ηλεκτρονική αποστολή των τιμολογίων στην διεύθυνση ηλεκτρονικού ταχυδρομείου που έχει δηλώσει κατά την τοποθέτηση της παραγγελίας.\nΑκύρωση παραγγελίας: Η ακύρωση παραγγελίας που έχει εξοφληθεί, ΔΕΝ είναι εφικτή.\nΕπιστροφή χρημάτων: Σε κάθε περίπτωση, η επιστροφή χρημάτων για προϊόντα λογισμικού που έχουν εξοφληθεί, ΔΕΝ είναι εφικτή.\n4. ΔΙΑΡΚΕΙΑ ΤΗΣ ΠΑΡΕΧΟΜΕΝΗΣ ΥΠΗΡΕΣΙΑΣ\nΗ διάρκεια της παρεχόμενης υπηρεσίας ανέρχεται σε 12 μήνες σύμφωνα με τις ημερομηνίες που αναγράφονται στο σχετικό παραστατικό. Μετά τη παρέλευση του χρονικού αυτού διαστήματος η υπηρεσία σταματά να παρέχεται.\n5. ΠΑΡΑΒΑΣΗ ΤΩΝ ΟΡΩΝ ΧΡΗΣΗΣ ΚΑΙ ΥΠΟΣΤΗΡΙΞΗΣ\nΣε περίπτωση κατά την οποία διαπιστωθεί ότι από υπαιτιότητα του Εκπαιδευτικού Φορέα προσβάλλεται η αξιοπιστία και η φήμη της εταιρίας, η εταιρία δύναται να απαιτήσει την αποκατάσταση κάθε ζημίας της.\nΣε περίπτωση διακοπής της παρεχόμενης υπηρεσίας, οι οικονομικές υποχρεώσεις του Εκπαιδευτικού Φορέα δεν δύναται να τροποποιηθούν.\n6. ΔΙΚΑΙΩΜΑ ΥΠΟΚΑΤΑΣΤΑΣΗΣ ΧΡΗΣΗΣ ΚΑΙ ΥΠΟΣΤΗΡΙΞΗΣ\nΗ εταιρία αποβλέπει για την εκπλήρωση όλων των υποχρεώσεων που απορρέουν από τους όρους Χρήσης και Υποστήριξης στον Εκπαιδευτικό Φορέα και εντεύθεν απαγορεύεται η μερική ή ολική υποκατάσταση αυτού στην εκτέλεση των όρων χρήσης και υποστήριξης από οποιοδήποτε άλλο φυσικό ή νομικό πρόσωπο, καθώς και η εκχώρηση σε τέτοια πρόσωπα οποιουδήποτε δικαιώματος γεννάται.\nΗ εταιρία διατηρεί το δικαίωμα μερικής ή ολικής υποκατάστασης στο σύνολο των δικαιωμάτων και των υποχρεώσεων της σε οποιοδήποτε άλλο φυσικό ή νομικό πρόσωπο.\n7. ΛΗΞΗ ΠΑΡΕΧΟΜΕΝΗΣ ΥΠΗΡΕΣΙΑΣ\nΜε την παρέλευση της διάρκειας των 12 μηνών διακόπτεται η παροχή της υπηρεσίας.\nΗ παροχή της υπηρεσίας διακόπτεται εάν η εταιρία παραβιάσει με υπαιτιότητά της τους όρους χρήσης και υποστήριξης.\nΗ παροχή της υπηρεσίας διακόπτεται εάν ο εκπαιδευτικός φορέας παραβιάσει με υπαιτιότητα του τις υποχρεώσεις που απορρέουν από τους όρους χρήσης και υποστήριξης.\nΗ παροχή της υπηρεσίας διακόπτεται εάν η εταιρία ή ο εκπαιδευτικός φορέας κηρυχθεί σε πτώχευση ή σε αναγκαστική διαχείριση. Οι συμβατικές υποχρεώσεις των συμβαλλομένων δεν αίρονται από την καταγγελία της παρούσας σύμβασης.\n8. ΛΟΙΠΟΙ ΟΡΟΙ – ΕΠΙΛΥΣΗ ΔΙΑΦΟΡΩΝ\nΓια κάθε διαφορά που τυχόν προκύψει, αρμόδια δικαστήρια ορίζονται αποκλειστικά τα Δικαστήρια της Θεσσαλονίκης (Ελλάδα).\nΟΡΟΙ ΧΡΗΣΗΣ ΚΑΙ ΥΠΟΣΤΗΡΙΞΗΣ ΛΟΓΙΣΜΙΚΟΥ ΓΙΑ ΙΔΙΩΤΕΣ\nΑυτοί οι όροι άδειας χρήσης του λογισμικού αποτελούν σύμβαση ανάμεσα στην εταιρία Infolearn και σε εσάς (Χρήστης). Παρακαλούμε, διαβάστε τους. Εάν δεν συμφωνείτε με τους όρους αυτής της Άδειας, μην εγκαταστήσετε ή χρησιμοποιήσετε το ΠΡΟΪΟΝ ΛΟΓΙΣΜΙΚΟΥ.\nΟι εφαρμογές λογισμικού εκπαίδευσης και κατάρτισης σε γνωστικά αντικείμενα πληροφορικής της Infolearn («Λογισμικό Εκπαίδευσης»), άλλες εφαρμογές λογισμικού με την επωνυμία «TEST4U» (συνολικά καλούμενες «Λογισμικό TEST4U»), και κάθε σχετική τεκμηρίωση (είτε σε έντυπη είτε σε ηλεκτρονική μορφή), συμπεριλαμβανομένων τυχόν βελτιώσεων, τροποποιήσεων, συμπληρωμάτων, διορθώσεων, ενημερώσεων, αναβαθμίσεων και μελλοντικών εκδόσεών τους («ενημερώσεις»), είτε διατίθενται δωρεάν είτε έναντι αμοιβής, (συνολικά καλούμενες «Λογισμικό») παραχωρούνται με δικαίωμα άδειας χρήσης του λογισμικού (δεν πωλούνται) από την Infolearn Λαμπρόπουλος Σ. και ΣΙΑ Ο.Ε. στον Χρήστη.\nΗ εταιρία, η οποία διαθέτει σημαντική τεχνογνωσία στην εκπαίδευση και κατάρτιση γνωστικών αντικειμένων πληροφορικής, δημιούργησε και έχει υπό την πλήρη κυριότητά της (νομή και κατοχή) ειδικό λογισμικό το οποίο αποβλέπει στην ανάπτυξη και τυποποίηση γνώσεων και δεξιοτήτων ΤΠΕ. Ο διακριτικός εμπορικός τίτλος του λογισμικού είναι «TEST4U».\nΗ ίδια εταιρία δημιούργησε και έχει υπό την πλήρη κυριότητά της (νομή και κατοχή) ειδικό λογισμικό το οποίο αποβλέπει στην εξ αποστάσεως (e-learning) ή βασισμένη σε ηλεκτρονικό υπολογιστή (Computer Based Training) εκπαίδευση σε γνωστικά αντικείμενα πληροφορικής.\nΜε την παρούσα σύμβαση ο χρήστης δηλώνει ότι επιθυμεί να χρησιμοποιεί τα προϊόντα της εταιρίας.\nΜε αυτή την άδεια παραχωρείται στον χρήστη το μη αποκλειστικό δικαίωμα χρήσης και υποστήριξης λογισμικού από την εταιρία στον χρήστη υπό τις προϋποθέσεις και το σύνολο των όρων της παρούσας.\nΟι ειδικές εκδόσεις ή οι αναβαθμίσεις με την μορφή plug-in (πρόσθετα αρχεία τα οποία ενεργοποιούνται από την Εταιρία), ενδέχεται να απαιτούν από την πλευρά του χρήστη συγκεκριμένες κινήσεις για την δωρεάν ενεργοποίησή τους ή να διατίθενται επί πληρωμή. Η Εταιρία διατηρεί το δικαίωμα οποιαδήποτε στιγμή να απενεργοποιήσει τα plug-in (πρόσθετα αρχεία) στην περίπτωση που αυτά διατεθούν δωρεάν στον χρήστη.\n3. ΔΙΚΑΙΩΜΑΤΑ - ΥΠΟΧΡΕΩΣΕΙΣ ΤΟΥ ΧΡΗΣΤΗ\nΟ Χρήστης δεσμεύεται ότι θα λάβει όλα τα αναγκαία μέτρα για την ορθή χρήση και προστασία των λογισμικών και των πνευματικών δικαιωμάτων της εταιρίας.\nΕάν διαπιστωθεί χρήση του προσωπικού λογαριασμού ενός Χρήστη από άλλον Χρήστη, η εταιρία διατηρεί το δικαίωμα να διακόψει την πρόσβαση του Χρήστη στην πλατφόρμα www.test4u.eu.\nΓια την χρήση της πλατφόρμας www.test4u.eu και του λογισμικού της Εταιρίας απαιτείται η φυσική παρουσία του χρήστη στον χώρο του Η/Υ όπου βρίσκεται εγκατεστημένο το λογισμικό. Δεν επιτρέπεται η εξάσκηση του χρήστη μέσω teamviewer, terminal services, vnc, skype ή οποιοδήποτε άλλου τεχνολογικού μέσου που δίνει την δυνατότητα απομακρυσμένης σύνδεσης με ηλεκτρονικό υπολογιστή ο οποίος βρίσκεται στον χώρο του Η/Υ όπου βρίσκεται εγκατεστημένο το λογισμικό.\nΟ χρήστης δεν έχει καμία αξίωση επί του πηγαίου κώδικα των λογισμικών.\nΟ χρήστης θα πρέπει να διαθέτει μόνιμη σύνδεση στο Διαδίκτυο προκειμένου να ενεργοποιούνται και να λειτουργούν τα παραπάνω λογισμικά.\nΟ χρήστης αποδέχεται την επιβεβαίωση του λογισμικού μέσω Διαδικτύου. Στην επιβεβαίωση θα ελέγχεται αν το λογισμικό είναι εγκατεστημένο σε σταθμό εργασίας σύμφωνα με τα στοιχεία του παραστατικού που έχει εκδοθεί.\nΟ χρήστης υποχρεούται στην εγκατάσταση οποιουδήποτε λογισμικού της εταιρίας καθ’ υπόδειξη αυτής, για τον απαρέγκλιτο έλεγχο τήρησης των όρων χρήσης. Το λογισμικό αυτό θα πρέπει να είναι εγκατεστημένο σε σταθμό εργασίας ο οποίος θα διαθέτει δικαιώματα διαχειριστή και σύνδεση στο Διαδίκτυο.\nΟ χρήστης υποχρεούται στην εγκατάσταση των τελευταίων εκδόσεων των λογισμικών της εταιρίας.\nΟ χρήστης οφείλει να είναι εξοικειωμένος με βασικές γνώσεις πληροφορικής (π.χ. εγκατάσταση μιας εφαρμογής, update μιας εφαρμογής κ.α.).\nΟ χρήστης σε καμία περίπτωση δεν θα αιτείται τεχνικής ή άλλης υποστήριξης από την εταιρία σε ημέρες επίσημης αργίας καθώς και κατά τα διαστήματα που περιγράφονται ακολούθως: από την 1 Αυγούστου έως τις 20 Αυγούστου, μια εβδομάδα πριν και μια μετά την Κυριακή του Πάσχα καθώς και από τις 22 Δεκεμβρίου έως τις 8 Ιανουαρίου κάθε έτους.\nΚατά την περίπτωση που ο Χρήστης είναι κάτω των 18 ετών, ο Χρήστης πρέπει να εξασφαλίσει την γονική συναίνεση προκειμένου να χρησιμοποιήσει το Λογισμικό. Την ευθύνη για την καταχώρηση των προσωπικών δεδομένων του την φέρει ο έχων την γονική ευθύνη.\nΟ χρήστης αποδέχεται την ηλεκτρονική αποστολή των παραστατικών στην διεύθυνση ηλεκτρονικού ταχυδρομείου που έχει δηλώσει κατά την τοποθέτηση της παραγγελίας.\nΗ υπηρεσία παρέχεται σύμφωνα με την διάρκεια και τις ημερομηνίες που αναγράφονται στο σχετικό παραστατικό. Μετά τη παρέλευση του χρονικού αυτού διαστήματος η υπηρεσία σταματά να παρέχεται.\nΣε περίπτωση κατά την οποία διαπιστωθεί ότι από υπαιτιότητα του χρήστη προσβάλλεται η αξιοπιστία και η φήμη της εταιρίας, η εταιρία δύναται να απαιτήσει την αποκατάσταση κάθε ζημίας της.\nΣε περίπτωση διακοπής της παρεχόμενης υπηρεσίας, οι οικονομικές υποχρεώσεις του χρήστη δεν δύναται να τροποποιηθούν.\nΗ εταιρία αποβλέπει για την εκπλήρωση όλων των υποχρεώσεων που απορρέουν από τους όρους Χρήσης και Υποστήριξης στον χρήστη και εντεύθεν απαγορεύεται η μερική ή ολική υποκατάσταση αυτού στην εκτέλεση των όρων χρήσης και υποστήριξης από οποιοδήποτε άλλο φυσικό ή νομικό πρόσωπο, καθώς και η εκχώρηση σε τέτοια πρόσωπα οποιουδήποτε δικαιώματος γεννάται.\nΜε την παρέλευση της διάρκειας της παρεχόμενης υπηρεσίας, διακόπτεται η παροχή της υπηρεσίας.\nΗ παροχή της υπηρεσίας διακόπτεται εάν ο χρήστης παραβιάσει με υπαιτιότητα του τις υποχρεώσεις που απορρέουν από τους όρους χρήσης και υποστήριξης.\nΗ παροχή της υπηρεσίας διακόπτεται εάν η εταιρία κηρυχθεί σε πτώχευση ή σε αναγκαστική διαχείριση.\nΟι συμβατικές υποχρεώσεις των συμβαλλομένων δεν αίρονται από την καταγγελία της παρούσας σύμβασης.\nΧΡΗΣΗ COOKIES (Για Εκπαιευτικούς Φορείς και Ιδιώτες)\nΟι περισσότερες ιστοσελίδες της Infolearn χρησιμοποιούν cookies τα οποία είναι μικρά αρχεία κειμένου που τοποθετούνται στον σκληρό δίσκο του Η/Υ σας από έναν Web server. Τα Cookies περιέχουν πληροφορίες που μπορούν να διαβαστούν σε δεύτερο χρόνο από τον Web server που εξέδωσε τα cookies για τον Η/Υ σας.\nΜια από τις κύριες λειτουργίες των cookies είναι να αποθηκεύουν τις επιλογές σας και λοιπές πληροφορίες στον Η/Υ, ώστε να εξοικονομείτε χρόνο, εξαλείφοντας την ανάγκη να καταχωρείτε επαναλαμβανόμενα τις ίδιες πληροφορίες, και να εμφανίζουν προσωποποιημένο περιεχόμενο και στοχευμένες διαφημίσεις σε επόμενες επισκέψεις σας στις ιστοσελίδες.\nΌταν κάνετε είσοδο σε ένα ιστότοπο χρησιμοποιώντας τον λογαριασμό της Infolearn, αποθηκεύουμε τον μοναδικό αριθμό ID και την ώρα που κάνατε είσοδο, σε ένα κρυπτογραφημένο αρχείο στον σκληρό σας δίσκο. Αυτό το cookie σας επιτρέπει να μετακινείστε στις σελίδες του ιστότοπου χωρίς να χρειάζεται να κάνετε είσοδο σε κάθε σελίδα ξεχωριστά. Όταν θελήσετε να αποσυνδεθείτε, αυτά τα cookies διαγράφονται από τον Η/Υ σας.\nΈχετε την δυνατότητα να αποδεχτείτε ή να απορρίψετε τα cookies. Οι περισσότερες εφαρμογές φυλλομετρητή αποδέχονται αυτόματα τα cookies, αλλά συνήθως μπορείτε να τροποποιήσετε τις ρυθμίσεις του φυλλομετρητή σας, ώστε να απορρίπτει τα cookies αν το επιθυμείτε. Αν επιλέξετε να απορρίπτετε τα cookies, μπορεί να μην είστε σε θέση να κάνετε είσοδο ή να χρησιμοποιήσετε άλλα διαδραστικά χαρακτηριστικά των ιστότοπων της Infolearn και υπηρεσίες που εξαρτώνται από τα cookies, καθώς και μερικές προτιμήσεις διαφήμισης που εξαρτώνται από τα cookies ενδέχεται να μην είναι δυνατόν να γίνουν σεβαστές.\nΕάν επιλέγετε να αποδεχτείτε τα cookies, έχετε επίσης την δυνατότητα να διαγράψετε σε δεύτερο χρόνο τα cookies που έχετε αποδεχτεί. Εάν επιλέξετε να διαγράψετε τα cookies, οποιεσδήποτε ρυθμίσεις και προτιμήσεις που ελέγχονται από αυτά τα cookies, συμπεριλαμβανομένων των προτιμήσεων για διαφημίσεις, θα διαγραφούν και ίσως χρειαστεί να δημιουργηθούν εκ νέου.\nΠΝΕΥΜΑΤΙΚΗ ΙΔΙΟΚΤΗΣΙΑ (Για Εκπαιευτικούς Φορείς και Ιδιώτες)\nΤο Προϊόν προστατεύεται από τους νόμους και άλλες διεθνείς συμβάσεις περί δικαιωμάτων πνευματικής ιδιοκτησίας. Η εταιρεία Λαμπρόπουλος Σ. και ΣΙΑ Ο.Ε. κατέχει τα δικαιώματα κυριότητας και νομής, καθώς και δικαιώματα πνευματικής και βιομηχανικής ιδιοκτησίας που αφορούν το Προϊόν. Παραχωρείται μόνο η Άδεια Χρήσης του Προϊόντος. Δεν πωλείται το Προϊόν.